tartuNLP/wikipedia-smugri-20251201 huggingface dataset:
Sonny (rap-artisti)

Sonny Kylä-Liuhala (s. 1994) on suomalainen rap-artisti, sanoittaja ja toimittaja. Sonny nousi artistina isompaan tietoisuuteen kesäkuussa 2016, kun hänen kappaleensa 345 valittiin YleX:n uuden musiikin ohjelman nosteessa-artistiksi. Sonny julkaisi debyyttialbuminsa "hyvästi, pahasti, rumasti" vuonna 2019. Vuonna 2024 Sonny julkaisi "Kent" EP:n yhdessä D&amp;B-tuottajakaksikko Askel &amp; Eleren kanssa. Sonny työskentelee myös Ylex:llä radiojuontajana.
Elämä ja ura.
Sonny on käynyt Suutarilan musiikkipainotteisen ala-asteen. Hän on myös opiskellut Pop &amp; Jazz konservatoriossa pääsoittimenaan saksofoni ja sivuinstrumenttinaan basso. Kitaraa, pianoa ja rumpuja hän on opiskellut itsenäisesti.
Yksityiselämä.
Sonnyn äiti on sosiaalidemokraattinen poliitikko Tarja Tenkula ja sisko on Stella Kylä-Liuhala, joka on toiminut muun muassa Warner Music Finlandilla kotimaisen musiikin promootiopäällikkönä.
Valtion monopoli

Taloustieteessä valtion monopoli tai julkinen monopoli on pakkomonopolin muoto, jossa valtion virasto tai valtionyhtiö on tietyn tavaran tai palvelun ainoa tarjoaja ja kilpailu on lailla kielletty. Kysessä on valtion luoma, omistama ja ylläpitämä monopoli. Se erotetaan yleensä valtion myöntämästä monopolista, jossa valtio myöntää monopolin yksityishenkilölle tai yritykselle. Julkisen sektorin monopoli voi olla minkä tahansa hallintotason — kansallisen, alueellisen tai paikallisen hallinnoima; kansallista tasoa alemmilla tasoilla kyseessä on paikallinen monopoli.
Valtion monopolien piirteet.
Valtion monopolia voidaan luonnehtia siten, että yksityisten organisaatioiden kilpailupaineet eivät tehokkaasti rajoita sen kaupallista käyttäytymistä. Tämä tapahtuu silloin, kun sen liiketoiminnalla on laaja vaikutusvalta markkinoilla, se voi toimia itsenäisesti kilpailijoista riippumatta, eivätkä mahdolliset kilpailijat pysty kilpailemaan sen kanssa menestyksekkäästi.
Näillä toiminnoilla on suuri vaikutus toimintaympäristöön, kun sen kaupankäyntitoimintaan ei kohdistu vapaille kaupankäyntimarkkinoille ominaisia kilpailuvoimia. Näin ollen se voi käyttää määräävää markkina-asemaansa ja vaikutusvaltaansa hyväkseen ja vaikuttaa markkinoiden kehitykseen pitkällä aikavälillä. Näin on erityisesti silloin, kun valtion monopoli valvoo markkinoilla toimimisen kannalta elintärkeiden tuotantopanosten saatavuutta. 
Esimerkkejä.
Tunnetuimpia esimerkkejä valtion monopolista on lainsäädäntövalta ja fyysisen voiman laillinen käyttö. Monissa maissa postijärjestelmää hallinnoi valtio, ja kilpailu on lailla kielletty joissakin tai kaikissa palveluissa. Myös yleishyödyllisten laitosten, viestinnän ja rautateiden valtion monopolit ovat historiallisesti olleet yleisiä, vaikka viime vuosikymmeninä on nähty voimakas yksityistämissuuntaus kaikkialla teollistuneessa maailmassa.
Pohjoismaissa joitakin haitallisiksi katsottuja tavaroita ja palveluita tarjotaan valtion monopolin kautta. Esimerkiksi Suomessa, Islannissa, Norjassa, Ruotsissa ja Färsaarilla valtion omistamilla yrityksillä on monopoli vahvojen alkoholijuomien myynnissä. Kasinot ja muut rahapelilaitokset saattavat myös olla monopolisoituja. Suomessa valtiolla on monopoli peliautomaattien pitämiseen (Veikkaus). Näissä haitalliseksi katsottujen tavaroita tai palveluja tarjoavissa monopoleissa monopolin tarkoituksena on vähentää tuotteen tai palvelun kulutusta vähentämällä tarkoituksellisesti markkinoiden tehokkuutta.
Paikallisen monopolin esimerkkinä esimerkiksi kunnilla on Suomessa kaavoitusmonopoli omilla alueillaan.
Hyödyt.
Seuraavat hyödyt voivat toteutua tai olla toteutumatta:
Haitat.
Valtion monopoleihin liittyy perinteisiä tavallisiinkin monopoleihin kohdistuvia riskejä: 
Lisäksi on olemassa huoli siitä, että valtion valvomia oikeuksia voidaan manipuloida poliittisella tahdolla. Tämä voi näkyä resurssien jakamisena poliittisiin tarkoituksiin eikä niinkään taloudellisen tehokkuuden edistämiseksi.
Petras Auštrevičius

Petras Auštrevičius (s. 16. toukokuuta 1963 Vilna) on liettualainen Liberaalien liikkeen poliitikko.
Auštrevičius opiskeli taloustiedettä Vilnan yliopistossa ja Liettuan tiedeakatemian taloustieteen instituutissa. Lisäksi hän opiskeli valtiotiedettä Hoover-instituutissa. Auštrevičius työskenteli ennen poliittista uraansa muun muassa Liettuan tiedeakatemian taloustieteen instituutin tutkimusvastaavana (1986–1991) ja Liettuan suurlähettiläänä Suomessa (1994–1997). Vuosina 2003–2004 hän opetti Vilnan yliopiston valtiotieteiden ja kansainvälisten suhteiden instituutissa.
Auštrevičius oli Seimasin jäsen vuosina 2004–2014. Hän kuului ensin Liberaaliin ja keskustalaiseen liittoon, mutta oli mukana perustamassa Liberaalien liikettä vuonna 2006 ja toimi sen puheenjohtajana vuoteen 2008 saakka. Auštrevičius toimi Seimasin varapuhemiehenä vuosina 2013–2014. Hänet valittiin Euroopan parlamenttiin ensimmäisen kerran vuonna 2014. Auštrevičius on saanut monia palkintoja ja tunnustuksia, kuten kunniamerkit Suomelta (1998), Ranskalta (2003) ja Georgialta (2013).
Ingrid Gräsbeck

Ingrid Gräsbeck (s. 1995 Helsinki) on suomalainen näyttelijä, laulaja, tanssija ja musikaaliartisti. Hän on valmistunut teatteritaiteen maisteriksi newyorkilaisesta American Musical and Dramatic Academy -teatterikoulusta sekä skotlantilaisesta Royal Conservatoire of Scotland -musiikkikoulusta.
Hän on näytellyt muun muassa Helsingin kaupunginteatterin "Pieni Merenneito" -musikaalissa Arielia sekä "Rantabaari"-draamasarjan 4. tuotantokaudella Riina Järviahoa. Hän on osallistunut myös The Voice of Finlandin 9. kaudelle keväällä 2020. Gräsbeckin isä on viulisti Manfred Gräsbeck ja äiti urkuri Maija Lehtonen.
Teatterirooleja.
Opiskeluvuosinaan hänen roolejansa ovat olleet muun muassa Fantine ("Les Misérables"), Sally Bowles ("Cabaret"), Antigone ja Titania ("Kesäyön unelma").
Georg-Brauchle-Ringin metroasema

Georg-Brauchle-Ring on Münchenin metron U1-linjan asema. Se on nimetty Münchenin entisen pormestarin Georg Brauchlen mukaan ja se sijaitsee Hanauer Straßen alla Georg-Brauchle-Ringin alapuolella, joka on osa Münchenin Mittlerer Ring -kehätiejärjestelmää. Se avattiin 18. lokakuuta 2003, ja toimi linjan pääteasemana vuoden ajan kunnes laajennus Olympia-Einkaufszentrumiin avattiin 31. lokakuuta 2004. Ruuhka-aikoina asemalla pysähtyy myös U7. Aseman seinillä on Franz Ackermannin teos "The Great Journey". Aseman suunnitteli arkkitehti Burkhard Schäffer.
Keskijärvi

Keskijärvi voi tarkoittaa seuraavia:
Giesingin metroasema

Giesing on U2-linjan asema Münchenin metrossa. Se avattiin 18. lokakuuta 1980. asemalta on vaihtoyhteys läheiselle S-bahn asemalle. Ruuhka-aikoina asemalla pysähtyvät myös U7 ja U8.
Apollo Quiboloy

Apollo Carreon Quiboloy (s. 25. huhtikuuta 1950), lempinimeltään "Pastor", on filippiiniläisen Kingdom of Jesus Christ -kirkon johtaja.
Kirkolla on ollut Filippiineillä suuri vaikutusvalta. Quiboloy on julistautunut Jumalan pojaksi. Quiboloyllä on ollut läheiset yhteydet Filippiinien ex-presidentti Rodrigo Duterteen.
Elokuussa 2024 poliisi piiritti Quiboloyn rakennuskompleksin, koska muun muassa Yhdysvaltain keskusrikospoliisi FBI syytti Quiboloytä muun muassa seksirikoksista ja petoksista. Quiboloy oli ollut pitkään Most wanted -etsintäkuulutuksen alla. Poliisi pidätti Quiboloyn 8. syyskuuta 2024.
Giselastraßen metroasema

Giselastraße on Münchenin metron asema. Se palvelee sekä U3- että U6-metrolinjoja ja avattiin 19. lokakuuta 1971 osana metron ensimmäistä vaihetta. Asema sijaitsee Leopoldstraßen alla, joka on yksi Münchenin pääliikenneväylistä. Aseman suunnitteli Paolo Nestler.
Am Knien metroasema

Am Knie on Münchenin metron rakenteilla oleva metroasema U5-linjalla, jonka pitäisi avautua vuonna 2034. Asema tulee sijaitsemaan noin 13 metrin syvyydessä.
Sosiaalinen sirkus

Sosiaalinen sirkus on matalan kynnyksen toimintaa, jossa yhdistyy sirkustaide ja luova liikunta. Se toimii välineenä henkisen ja fyysisen hyvinvoinnin vahvistamiseen. Sirkuksen avulla harjoitellaan mm. epäonnistumisen sietämistä, itsetuntemusta ja vuorovaikutustaitoja. Sosiaalinen sirkuksen kohderyhmänä ovat kaikenikäiset erityistä tukea tarvitsevat ihmiset. Sosiaalinen sirkus on taloudellisesti, sosiaalisesti ja alueellisesti saavutettavaa, ja sitä viedään ihmisten luo lähiöihin, lastenkoteihin, nuorisotaloille, palvelutaloihin ja oppilaitoksiin.
Sosiaalisessa sirkuksessa sirkus toimii välineenä muiden taitojen tai tavoitteiden saavuttamiseen. Tavoitteita voivat olla esimerkiksi osallisuuden ja toimijuuden tukeminen, syrjäytymisen ehkäisy tai vuorovaikutuksen tukeminen. Sosiaalisen sirkuksen toiminnan suunnittelussa korostuvat osallistujaryhmän toimintakyvyn, kiinnostuksenkohteiden sekä valmiuksien huomioiminen ja toisaalta osallistumisen esteiden poistamiseen. Sovellettuna sirkus sopii kaikille: hyviä tuloksia on muun muassa näkövammaisten, syrjäytymisvaarassa olevien nuorten, päihdekuntoutujien, kehitysvammaisten ja ikäihmisten sirkustoiminnasta.
Suomessa sosiaalista sirkusta on toteutettu ja kehitetty suunnitelmallisesti vuodesta 2009 alkaen, jolloin alkoi Tampereen yliopiston tutkivan teatterityön keskuksen hallinnoima Sosiaalinen sirkus -hanke (2009-2011). Muita hankkeita ovat olleet Vaikuttava sirkus (2011–2014), Caravan Network: Circus+ (2014–16), TEIJO – tee itse taidetta ja osallistu (2015–16), TENHO – elämäntaitoja nuorille taiteen keinoin (2015–17), Taidevaihde (2016–18), Taide in Action (2016–17) ja Sirkuksesta siivet elämään (2017–19).
Sosiaalisen sirkuksen toimijoita ovat mm. Sirkus Magenta, Sorin Sirkus, Oulun Tähtisirkus, Piste Kollektiivi, Kulttuurikeskus PiiPoo, Espoon sirkus- ja teatterikoulu ESKO sekä Sirkuskoulu Kuu.
Sosiaaliselle sirkukselle myönnettiin Nuorisotyön menetelmä -palkinto mielenterveyden edistäjänä Nuorisotyönviikolla 2019. Tunnustuksen myönsi Suomen nuorisoalan kattojärjestö Allianssi.
Haderner Sternin metroasema

Haderner Stern on U6-linjan metroasema Münchenin metrossa, joka avattiin 22. toukokuuta 1993. Asema sijaitsee Guardinistraßen alla Hadernin kaupunginosassa. Suunnitteluvaiheessa aseman nimi oli "Neuhadern".
Martinsriedin metroasema

Martinsried on rakenteilla oleva metroasema Planeggissa Münchenin metron U6-linjalla, josta tulee myös linjan uusi pääteasema. Valmistuttuaan se on yksi neljästä Münchenin metron asemasta, jotka sijaitsevat Münchenin rajojen ulkopuolella. Se tulee olemaan myös ensimmäinen Planeggissa sijaitseva metroasema. Asema tulee palvelemaan Martinsriedin kampusta ja biotekniikkakeskusta, joihin rakennetaan suora sisäänkäynti asemalta. Sen pitäisi avautua vuonna 2027.
Ensimmäiset neuvottelut metron laajentamisesta Martinsriediin käytiin jo vuonna 1991, ja osuuden suunnittelu aloitettiin vuonna 1998. Münchenin ja Planeggin kaupunkien heikko taloustilanne kuitenkin lykkäsi hankkeen jatkoa 2010-luvulle. Vuonna 2012 sen arvioidut kustannukset olivat 73,3 miljoonaa euroa. Koska laajennus ulottuu Münchenin kaupungin rajojen ulkopuolelle, suurimman osan rahoituksesta (95 %) maksaa Baijerin osavaltio, kun taas Planeggin ja Münchenin kaupunkien osuus on pienempi. Suunnitelma hyväksyttiin vuonna 2013, ja aseman arvioitiin valmistuvan vuosina 2014–2015. Laajennuksen on kuitenkin kuljettava saastuneen alueen ja myöhemmin täytetyn entisen sorakuopan läpi, mikä johti suunnittelun viivästymiseen. Aseman rakennustyöt aloitettiinkin vasta helmikuussa 2023.
Section Paloise

Section Paloise, usein lyhyesti kutsuttu nimellä Section tai Pau, on ammattilaisrugby union -joukkue, joka sijaitsee Pau'ssa, Ranskassa. Joukkue pelaa Ranskan ylimmällä sarjatasolla, Top 14:ssä, ja osallistuu myös EPCR Challenge Cup -kilpailuun.
Heidän kotistadioninsa on Stade du Hameau, joka korvasi aikaisemman Stade de la Croix du Prince -stadionin vuonna 1990. Seura on voittanut Ranskan mestaruuden kolme kertaa, vuosina 1928, 1946 ja 1964, sekä Euroopan Challenge Cupin vuonna 2000.
Värit ja logo.
Section Paloisen värit ovat olleet vihreä ja valkoinen vuodesta 1912 lähtien. Joukkueen logo kuvaa Pic du Midi d'Ossau -vuorta, joka on yksi Béarnin alueen symboleista.
Hymni ja laulut.
Section Paloisen virallinen hymni on "Honhada", jota lauletaan jokaisen ottelun alussa. Tämä hymni on saanut inspiraationsa skotlantilaisesta balladista "The Water Is Wide".
Nykyinen kokoonpano (2023-2024).
Seuraava on Section Paloisen kokoonpano kaudelle 2023–2024:
Etumiehet:
Youri Delhommel
- Lucas Rey
- Romain Ruffenach
- Daniel Bibi Biziwu
- Ignacio Calles
- Lekso Kaulashvili
- Guram Papidze
- Rémi Sénéca
- Siate Tokolahi
- Jon Zabala
Toiset linjat:
- Hugo Auradou
- Mickaël Capelli
- Thomas Jolmès
- Joel Kpoku
- Jimi Maximin
- Rémi Picquette
- Lekima Tagitagivalu
Kolmannet linjat:
- Loïc Crédoz
- Beka Gorgadze
- Thibaut Hamonou
- Reece Hewat
- Luke Whitelock (kapteeni)
- Sacha Zegueur
Puolustajat:
- Thibault Daubagna
- Dan Robson
- Axel Desperes
- Clément Mondinat
Keskikenttäpelaajat ja laitahyökkääjät:
- Joe Simmonds
- Émilien Gailleton
- Théo Attissogbé
- Vincent Pinto
- Tumua Manu
- Eliott Roudi
Täysmiehet:
- Jack Maddocks
- Clément Laporte
Matthäus Merian (nuorempi)

Matthäus Merian nuorempi (1621–1687) oli sveitsiläinen taidemaalari ja kaivertaja. Hänen isänsä oli Matthäus Merian vanhempi. Hän jatkoi isänsä kustannusliikettä ja etenkin "Theatrum europæumin" julkaisemista (6. osa 1647–1651). Hänen parhaat maalauksensa ovat Ruotsissa, jossa hän maalasi Carl Gustaf Wrangelille noin 60 muotokuvaa, joista suurin päätyi Wrangelin Skoklosterin linnan kokoelmiin.
Tomoko Akane

Tomoko Akane (; s. 1956) on japanilainen juristi.
Akane sai kandidaatin arvon Tokion yliopistosta vuonna 1980, juristin pätevyyden Japanissa vuonna 1982 ja maisterin arvon Jacksonville State Universitysta vuonna 1990. Hän on työskennellyt muun muassa ylimmän yleisen syyttäjän toimistossa Japanissa ja kansainvälisen oikeudellisen yhteistyön lähettiläänä. Vuosina 2005–2009 hän opetti Nagoyan yliopistossa ja Chukyo-yliopistossa. Akane nimitettiin yhdeksänvuotiselle kaudelle Kansainvälisen rikostuomioistuimen tuomarina 11. maaliskuuta 2018.
Akane sai 11. maaliskuuta 2024 nimityksen Kansainvälisen rikostuomioistuimen presidentiksi. Hänestä tuli ensimmäinen tähän asemaan valittu japanilainen. Hänen edeltäjänsä oli Piotr Hofmański.
Akane oli asettamassa maaliskuussa 2023 pidätysmääräystä Vladimir Putinia vastaan. 27. heinäkuuta 2023 Venäjän sisäministeriö ilmoitti Venäjän lisänneen Akanen etsintäkuulutettujen listalle. Kansainvälisen rikostuomioistuimen tuomareista Venäjä oli jo aiemmin etsintäkuuluttanut Karim Ahmad Khanin ja Rosario Salvatore Aitalan.
Vähä-Puolan eteläosan puukirkot

Vähä-Puolan eteläosan puukirkot () ovat kuusi puista roomalaiskatoliseen kulttuuriperintöön kuuluvaa kirkkoa Puolan kaakkoisosassa. Kirkot sijaitsevat Binarowan, Bliznen, Dębnon, Haczówin, Lipnica Murowanan ja Sękowan kylissä, jotka kuuluivat historialliseen Vähä-Puolaan, mutta nykyisin ovat joko Ala-Karpatian tai Vähä-Puolan voivodikunnan alueella. Kirkot on lisätty Unescon maailmanperintöluetteloon vuonna 2003.
Karl-Preis-Platzin metroasema

Karl-Preis-Platz on Münchenin metron U2-linjan asema, joka avattiin 18. lokakuuta 1980. Asema sijaitsee Claudius-Keller-Straßen alapuolella Ramersdorfin kaupunginosassa. Ruuhka-aikoina asemalla pysähtyvät myös U7 ja U8.
Kankaanpään kaupunginkirjasto

Kankaanpään kaupunginkirjasto on kirjasto, jonka pääkirjasto sijaitsee Kankaanpään kaupungissa lähellä Kankaanpään liikuntakeskusta. Pääkirjastoa on uudistettu vuonna 2018. Kirjastossa on palveluajan lisäksi omatoimiaika. Kirjastossa on muun muassa lehtilukusali ja kotiseutukokoelma. Lisäksi kirjastossa on työskentelytiloja, ja sen aulassa toimii Galleria Hetki. Kaupunginkirjastoon on kuulunut myös Honkajoen lähikirjasto vuodesta 2021 lähtien, jolloin Honkajoen kunta ja Kankaanpää yhdistyivät. Kankaanpään kaupunginkirjasto on osa Satakirjastot-kirjastokimppaa.
The Node

The Node on rakenteilla oleva 130 metriä korkea ja 32-kerroksinen tornitalo Helsingin Keski-Pasilassa. Valmistuessaan arviolta vuonna 2028 siitä tullee Suomen korkein toimistorakennus ja ensimmäinen Tripla-kompleksin eteläpuolelle valmistuvista pilvenpiirtäjistä.
Historia.
Vuonna 2022 Varma voitti suunnittelukilpailun Keski-Pasilan tornialueesta. 
The Noden suunnitteli JKMM Arkkitehdit ja sen rakennuttaa Varma. Rakennuksen päävuokralaiseksi tulee telekommunikaatioyritys Elisa, mutta siihen tulee tilaa myös muille yrityksille sekä ravintola- ja kahvilatiloille. The Nodeen rakennetaan yhteensä yli 3 000 toimistotyöpistettä ja 43 000 neliömetriä vuokrattavaa pinta-alaa.
Helsingin kaupunki, Senaatti-kiinteistöt ja Varma allekirjoittivat noin 31,4 miljoonan euron arvoisen tonttikaupan 30. elokuuta 2024, minkä jälkeen rakennustyöt alkoivat välittömästi. Tornitalon harjakorkeus arvioidaan saavutettavan alkuvuodesta 2027. Rakennustyöt valmistunevat vuoden 2028 loppukevääseen mennessä.
Mateusz Piskorski

Mateusz Piskorski (s. 18. toukokuuta 1977 Szczecin) on puolalainen poliitikko. Hän on koulutukseltaan politiikan tutkija ja istui Sejmin jäsenenä vuosina 2005–2007. Hän edusti tuolloin Puolan tasavallan itsepuolustus -puoluetta (Samoobrona Rzeczpospolitej Polskiej).
Piskorski toimi aikoinaan uuspakanallista nationalismia edustaneessa Niklot-järjestössä. Hän perusti vuonna 2007 Eurooppalaisen geopoliittisen analyysin keskuksen, jonka tilille siirrettiin 21 000 euroa osana venäläiseksi itsepalvelupesulaksi kutsuttua rahanpesuvyyhtiä. Piskorski aloitti tiiviin yhteistyön Venäjä-mielisen vaikuttaja Aleksandr Usovskin kanssa vuonna 2014. Miehet muun muassa suunnittelivat poliittisia tapahtumia ja puolalaisten turistien matkoja Venäjän miehittämään Donetskiin. Piskorski perusti uuden Zmiana-nimisen puolueen (Muutos), johon kuului antikapitalisteja ja anti-imperialisteja. Hän pyrki uudelleen parlamenttiedustajaksi vuonna 2015. Hän myös toimi Puolan edustajana Venäjän perustamassa kansainvälisessä Maailman ilman natsismia -järjestössä.
Piskorski pidätettiin vuonna 2016. Pidätys sai laajaa huomiota Puolassa, jossa häntä epäiltiin vakoilusta Venäjän ja Kiinan hyväksi. Hänen väitettiin vastaanottaneen rahapalkkioita toiminnastaan. Puolan tiedotusvälineet kirjoittivat Piskorskin tehneen yhteistyötä fasistijärjestöjen kanssa Puolassa ja Venäjällä. Hänen kerrottiin myös toimineen näennäisenä vaalitarkkailijana laittomissa vaaleissa ja kansanäänestyksissä Transnistriassa sekä Krimin niemimaalla. Piskorskin väitettiin organisoineen väkivaltaisia provokaatioita tarkoituksenaan lietsoa etnisiä vastakkainasetteluja Ukrainassa ja tavanneen venäläismielisiä militantteja Venäjän miehittämillä alueilla. Piskorski vapautettiin kolme vuotta myöhemmin odottamaan oikeudenkäyntiä.
Piskorski on kirjoittanut muun muassa Sputnik Newsin puolalaiseen toimitukseen ja toiminut Jan Engelgardin toimittaman "Myśl Polskan" kolumnistina.
Jääkiekon Suomensarja 1945–1946

Kaudella 1946 Jääkiekon Suomensarja pelattiin yksinkertaisena kuuden joukkueen sarjana. Sarjan kaikia pelejä ei jäätilanteen vuoksi ehditty pelata. Sarjasta nousi kaksi joukkuetta Mestaruussarjaan.
Suomensarja.
Karhu-Kissat ja Turun Pallokerho (TuPK) nousivat SM-sarjaan, sillä toisen paikan tavoittelija ratkaistiin ottelussa TuPK-Arsenal, joka päättyi lukemiin 13-1.
Mats Eriksson

Mats Eriksson (s. 1962) on suomalainen yritysjohtaja. Hän kuuluu kansainvälisen Sandvik Groupin johtoryhmään ja on toiminut aiemmin toimitusjohtajana Cencorp Oyj:ssä ja Salcomp Oyj:ssä.
Ura.
Uransa aikana Eriksson on toiminut Suomen lisäksi Singaporessa, Malesiassa, Kiinassa, Intiassa, Yhdysvalloissa, Brasiliassa ja Etelä-Koreassa. Uransa alussa hän työskenteli muun muassa Partekissa, ICL Datassa, Telestessä ja Teamware Grouppissa.
Eriksson siirtyi Salcompin myynti- ja markkinointijohtajaksi vuonna 1998. Toimitusjohtaja Kari Vuorialhon seuraajaksi Eriksson nimitettiin syyskuussa 2005. Yhtiöllä oli tuolloin 6 300 työntekijää ympäri maailman. Vuonna 2004 sen liikevaihto oli ollut 141 miljoonaa euroa. Helsingin pörssiin Salcomp listautui keväällä 2006. Se oli silloin maailman suurin matkapuhelinlaturien valmistaja. Salcompilla oli asiakkainaan kaikki maailman kuusi suurinta matkapuhelinvalmistajaa: Nokia, Motorola, LG, Samsung, Sony Ericsson ja BenQ. Niiden yhteinen markkinaosuus oli yli 80 prosenttia. Salcompin osuus laturimarkkinoista oli noin neljännes. Vuonna 2005 se valmisti yli 152 miljoonaa laturia.
Loppuvuonna 2006 hän irtisanoutui Salcompista tarkoituksenaan viettää sapattivapaata perheensä kanssa. Sen sijaan he muuttivat Shanghaihin ja hän alkoi johtaa Etelä-Koreassa näppäimistöjä valmistavaa HI-DIS-yritystä. Yhtiö oli haastavassa tilanteessa, sillä vaikka sillä oli hyvä tuote, sen ainoa asiakas oli juuri ajautunut konkurssiin. Eriksson rakensi yritykselle uuden asiakaskunnan ja fuusioi yhtiön toisen korealaisen valmistajan kanssa. Yhtiön asiakkaita olivat Samsung, LG ja Nokia ja sen liikevaihto oli yli sata miljoonaa dollaria. Näppäimistöjä valmistettiin vuosittain Koreassa ja Kiinassa yhteensä noin 100 miljoonaa kappaletta.
Suomeen hän palasi syksyllä 2010, jolloin hänestä tuli Cencorpin toimitusjohtaja Hannu Timmerbackan jälkeen.
Seuraavaksi hän työskenteli dieselkoneiden apulaitteita valmistavan kaarinalaisen Auramarine-yhtiön toimitusjohtajaksi. Auramarine toimi Suomessa Turussa, mutta yhtiön liikevaihto saatiin pääosin Aasiasta. Yhtiö toimi Meyerin alihankkijana. Eriksson jätti noin sata henkilöä työllistäneen Auramarinen syksyllä 2016. Hollming-konserniin kuulunut yhtiö toimi Hongkongissa ja Shanghaissa ja sen liikevaihto oli noin 31 miljoonaa euroa.
Vuonna 2016 hän aloitti Turussa kaivoskoneita valmistavan Sandvikin maajohtajana ja kansainvälisen lastaus- ja kuljetusliiketoiminnan johtajana. Vuonna 2018 Sandvik toimi 150 maassa ja sillä oli 43 000 työntekijää, joista 2 000 Suomessa. Syksyllä 2022 Sandvik Mining and Rock Solutionsin Load and Haul -divisioonan johtajana toiminut Eriksson nimitettiin Sandvik Mining and Rock Solutions (SMR) -liiketoiminta-alueen johtajaksi. Samalla hänestä tuli Sandvikin johtoryhmän jäsen. Vuonna 2023 SMR-yksikön osuus liikevaihdosta oli 52 prosenttia, lähes 66 miljardia kruunua. Yksikössä työskenteli yli 17 000 työntekijää.
Luottamustehtävät.
Eriksson on toiminut ZenRobotics Oy:n hallituksessa.
Jacques Philippe Marie Binet

Jacques Philippe Marie Binet (2. helmikuuta 1786 – 12. toukokuuta 1856) oli ranskalainen matemaatikko, joka työskenteli matriisiteorian perusteiden parissa. Hän kehitti laskusäännön matriisien kertolaskuun.
Jacques Binet kävi koulua Rennesissä ennen kuin aloitti École Polytechniqueessa Pariisissa 1804 Augustin Jean Fresnelin luokkatoverina. Valmistuttuaan vuonna 1806 hänet nimitettiin harjoittelijaksi Ranskan tie- ja vesirakennuslaitokseen. Tämä ei kuitenkaan ollut mieluisa työ, vaan hän halusi tehdä uran matematiikan opettajana. Hän opetti lyhyesti Lycée Bonapartessa ennen kuin aloitti opettajana École Polytechniquessa vuonna 1807, ja vuotta myöhemmin hänet nimitettiin sovelletun analyysin ja deskriptiivisen geometrian professorin assistentiksi. Hän eteni tarkastajaksi ja vuonna 1823 hänestä tuli tähtitieteen professori Collège de Francessa.
Heinäkuun 1830 vallankumous haittasi Binetin urakehitystä. Binet oli vahva Kaarle X:n tukija, joten kun Kaarle X luopui kruunusta, Binet erotettiin tutkimuksen tarkastajan virasta 13. marraskuuta 1830.
Tieteellinen ura kuitenkin jatkui. Binet kirjoitti useita tärkeitä artikkeleita, jotka vaikuttivat matematiikan kehitykseen. Matriisien kertolaskun lisäksi hän tarkasteli lukuteoriaa ja Fibonaccin lukuja. Hän vaikutti myös fysiikan ja tähtitieteen alalla.
Max Lampinen

Max Lampinen (s. 11. lokakuuta 2004) on suomalainen yleisurheilija, jonka päälaji on moukarinheitto. Hän on kilpaillut myös kuulantyönnössä ja kiekonheitossa. Lampinen on edustanut vuodesta 2022 alkaen Kenttäurheilijat -58:aa ja hänen valmentajanaan toimii Tero Lampinen.
Lampinen oli mukana alle 20-vuotiaiden MM-kisoissa Calissa, Kolumbiassa vuonna 2022. Hän heitti karsinnassa ennätyksensä 75,32 m ollen karsinnan voittaja. Finaalissa Lampinen paransi ennätystään tulokseen 76,33 m ja voitti MM-hopeaa. Lampinen edusti Suomea myös alle 20-vuotiaiden EM-kisoissa Jerusalemissa vuonna 2023. Hän heitti kisojen finaalissa ennätyksensä 79,72 m ja voitti EM-kultaa. Bergenin alle 23-vuotiaiden EM-kilpailuissa 2025 hän oli viides.
Kalevan kisoista Lampinen on saavuttanut moukarinheiton pronssia vuonna 2024 ja vuonna 2025. Lisäksi hänellä on lukuisia eri ikäluokkien SM-mitaleita kuulantyönnössä, kiekonheitossa ja moukarinheitossa sekä aikuisten tasolla heittolajien talvimestaruuskisoissa moukarinheiton hopeaa vuodelta 2024 ja kiekonheiton pronssia 2025. Ennätyksikseen hän on heittänyt moukarinheitossa tuloksen 72,83 metriä vuonna 2025 ja kiekonheitossa tuloksen 48,86 metriä vuonna 2024 (hallissa).
Max Lampisen veli Mico Lampinen on myös yleisurheilija, jonka päälajina on kiekonheitto.
Antoine Baumé

Antoine Baumé (1728–1804) oli ranskalainen kemisti ja apteekkari. Hän keksi muun muassa erään areometrin. Vettä keveämpiä nesteitä varten valmistetuissa Baumén areometreissä vastaa 10° Baumé ominaispainoa 1, ja asteluku kohoaa ominaispainon vähetessä. Vettä raskaampia nesteitä varten tehdyissä Baumén areometreissä vastaa 0° Baumé ominaispainoa 1, ja asteluku nousee ominaispainon suuretessa.
Endtime Signals

Endtime Signals on ruotsalaisen melodisen death metalin yhtye Dark Tranquillityn 13. studioalbumi, joka julkaistiin 16. elokuuta 2024 Century Media Records -levymerkillä. Albumin kansitaiteesta vastasi edellisten albumien tapaan graafinen suunnittelija ja yhtyeen entinen kitaristi Niklas Sundin.
Lyngdalin kirkko (Flesberg)

Lyngdalin kirkko () on Flesbergin kunnassa Buskerudin läänissä Norjassa sijaitseva puinen ristikirkko vuodelta 1697.
Lyngdalin kirkko

Lyngdalin kirkko voi tarkoittaa seuraavia:
Svenen kirkko

Svenen kirkko () on Flesbergin kunnassa Buskerudin läänissä Norjassa sijaitseva puinen ristikirkko vuodelta 1738.
Flån kirkko (Flå)

Flån kirkko () on Flån kunnassa Buskerudin läänissä Norjassa sijaitseva puinen ristikirkko vuodelta 1858.
Flån kirkko

Flån kirkko voi tarkoittaa seuraavia:
Folldalin kirkko

Folldalin kirkko () on Folldalin kunnassa Innlandetin läänissä Norjassa sijaitseva puinen pitkäkirkko vuodelta 1882.
Dalenin kirkko (Folldal)

Dalenin kirkko () on Folldalin kunnassa Innlandetin läänissä Norjassa sijaitseva puinen pitkäkirkko vuodelta 1933.
Norges Juristforbund

Norges Juristforbund (puhekielessä Juristforbundet) on norjalainen juristien ammattiliitto, joka on perustettu vuonna 1966. Sillä oli noin 21 000 jäsentä vuonna 2023 ja se kuuluu Akademikerne-keskusjärjestöön.
Ingared

Ingared on taajama Alingsåsin kunnassa Länsi-Götanmaan historiallisessa maakunnassa Ruotsissa. Taajamassa oli 2 414 asukasta vuonna 2021. Ingared on pääasiassa 1970- ja 1980-luvuilla rakennettu asuinalue.
Västra Bodarna

Västra Bodarna on taajama Alingsåsin kunnassa Länsi-Götanmaan historiallisessa maakunnassa Ruotsissa. Mjörn-järven rannalla sijaitsevassa taajamassa oli 1 123 asukasta vuonna 2016. Monet heistä käyvät töissä Göteborgissa.
Gräfsnäs

Gräfsnäs on taajama Alingsåsin kunnassa Länsi-Götanmaan historiallisessa maakunnassa Ruotsissa. Anten-järven rannalla sijaitsevassa taajamassa oli 399 asukasta vuonna 2021. Monet heistä käyvät töissä Alingsåsin keskustassa ja Sollebrunnissa. Gräfsnäsissä on 1500-luvulla rakennettun linnan rauniot.
Pesukarhut

Pesukarhut eli supit ("Procyon") on puolikarhujen heimoon kuuluva nisäkässuku. Niillä on tuuhea, raidallinen häntä, ja ne ovat aktiivisia öiseen aikaan.
Pesukarhulajit.
Pesukarhuja on seitsemää eri lajia:
Harrasin metroasema

Harras on Münchenin metron U6-linjan asema, joka avattiin 22. marraskuuta 1975. Asemalta on vaihtoyhteys samannimiselle S-Bahn asemalle, jolla pysähtyy S7. Asema oli U3 ja U6-linjojen pääteasema vuoteen 1983 asti, jolloin jatke Holzapfelkreuthiin avattiin. Aseman suunnitteli Paolo Nestler.
Rekord-Magasinet

Rekord-Magasinet oli ruotsalainen vuosina 1942–1969 ilmestynyt erityisesti nuorten suosiossa ollut urheilulehti. Sen päätoimitus oli Göteborgissa. Lehti muutti vuonna 1956 nimensä muotoon Tidningen Rekord ja viimeiset kaksi vuotta se ilmestyi uuden kustantajan alla nimellä Nya Rekord.
Englschalkingin rautatieasema

Englschalking on rautatieasema Münchenissä, saksassa, joka avattiin vuonna 1910. Asemaa palvelee S-Bahnin S8-linja. 
Tulevaisuus.
Daglfingin–Johanneskirchenin välisen osuuden neliraiteisen laajennuksen yhteydessä suunnitellaan aseman muuttamista esteettömäksi, ja sen laajentamista uudella keskilaiturilla. Lisäksi suunnitellaan Brodersenstraßen tasoristeyksen poistamista. Vaihtoehdosta riippuen asema saatetaan purkaa ja siirtää neliraiteiseen tunneliin. Osana metron mahdollista jatkamista Arabellaparkista Englschalkingiin suunnitellaan myös risteysrakenteen rakentamista. Metroaseman toteuttamisesta joko tunneli tai pinta-asemana ei ole vielä tehty päätöstä.
Cosimaparkin metroasema

Cosimapark on Münchenin metron U4-linjan suunniteltu asema, jonka avaamista on suunniteltu vuodelle 2040. Se rakennetaan Englschalkinger Straßen alle Bogenhausenin kaupunginosaan.
Olof Johansson

Olof Johansson (s. 31. heinäkuuta 1937) on ruotsalainen keskustapuolueen poliitikko ja puolueensa entinen puheenjohtaja vuosina 1987–1998. Hän istui valtiopäivillä vuosina 1971–1998 ja on toiminut Ruotsin energiaministerinä 1976–1978, palkka- ja henkilöstöministerinä 1979–1982 sekä ympäristöministerinä 1991–1994. Lisäksi hän oli pari viikkoa virkaa toimittava liikenne- ja viestintäministeri toukokuussa 1981. Johansson erosi hallituksesta ennen vuoden 1994 vaaleja vastalauseena Juutinrauman sillan rakentamispäätökselle. Vaalien jälkeen hän pyrki lähentämään keskustapuoluetta sosiaalidemokraattien kanssa.
Antti Sainio

Antti Juha Eemeli Sainio (s. 17. toukokuuta 2005 Nokia) on suomalainen yleisurheilija, joka kilpailee 400 metrin aitajuoksussa. Sainio edustaa Tampereen Pyrintöä ja häntä valmentaa hänen äitinsä Maarit Palmroos.
Sainio juoksi hopealle Jerusalemin alle 20-vuotiaiden EM-kilpailuissa 2023 ennätyksellään 50,19. Vuoden 2024 alle 20-vuotiaiden MM-kilpailuissa Perun Limassa hän selviytyi finaaliin juoksemalla välierässä oman ennätyksensä ja ikäluokan Suomen ennätyksen 49,36. Finaalissa Sainio juoksi pronssille tuloksella 49,61.
Sainio juoksi Bergenin alle 23-vuotiaiden EM-kilpailujen 2025 välierissä Suomen ennätyksen 48,97. Loppukilpailussa hän sijoittui neljänneksi jälleen uudella Suomen ennätyksellä 48,61.
Sainio voitti kultaa 300 metrin aitajuoksussa ja 4 × 300 metrin viestissä vuoden 2024 sisäratojen SM-kilpailuissa Tampereella. Vuoden 2024 Kalevan kisoissa Vaasassa hän voitti 400 metrin aitajuoksussa SM-kultaa ajalla 49,99. Vuoden 2025 Kalevan kisoissa hän voitti kultaa ajalla 49,25.
Sainion veli on pikajuoksija Ville Aarnivala. Antti Saino on uskonnollinen ja on muun muassa tuulettanut voittoaan Kalevan kisoissa Raamatun kanssa, jota hän myös lukee säännöllisesti.
Transla

Transla ry on Tampereen yliopistossa toimiva Monikielisen viestinnän ja käännöstieteen maisteriohjelman (Moviko) opiskelijoiden ainejärjestö. Yhdistys on perustettu vuonna 1966, kun diplomikielenkääntäjän koulutusohjelma aloitti Tampereen kieli-instituutissa. 
Transla edustaa kääntämisen ja tulkkaamisen opiskelijoita, minkä lisäksi sen alaisuudessa toimii kielikohtaisia ainekerhoja: Kosmos (venäjän kieli), Lederhosen (saksan kieli), SAS (englannin kieli) ja Svenssonit (pohjoismaiset kielet). Ainekerhot toimivat samanaikaisesti myös vieraiden kielten opiskelijoita edustavan Lexican alaisuudessa. Translan opiskelijahaalarien väri on musta.
Kaudella 2024 Transla ry:n hallituksessa toimii 10 henkilöä.
Bernin kantonin valtionarkisto

Bernin kantonin valtionarkisto (lyhenne "StAB"), saks. "Das Staatsarchiv des Kantons Bern" on Sveitsin valtion virasto, joka on perustettu vuonna 1891 Bernin kantoniin. Viraston toimenkuva on arkistointi Sveitsin alueella. Kansallisarkiston tehtävä on varmistaa kansallisen kulttuuriperintöön kuuluvien asiakirjojen säilyminen, toimia arkistotoimen asiantuntijaviranomaisena sekä edistää kansalliseen kulttuuriperintöön kuuluvien yksityisten asiakirjojen säilyttäminen sekä uusien kokoelmien hankinta. Lisäksi arkisto huolehtii kulttuuriperintöön kuuluvien asiakirjojen tarjoamisen tutkijoiden käyttöön.
Arkistointi.
"Arkistolaitoksen erikoisarkistot:" Audiovisuaalinen arkisto, yksityiset arkistot; perheet, hallitsijat, yritykset, kerhot, seurat, puolueet, paikallishistorian ja yhteisöjen muistomerkit, eri tyyppiset kokoelmat ja kiinteistörekisterit, Sveitsiläisten sukujen vaakuna kokoelmat.
Arkistoinnin historia.
Arkistolaitoksen historia alkaan noin 1400-luvulta, jolloin Bernin arkistot olivat säilöttynä raatihuoneiden holveihin. Arkistolaitokset ovat olleet kaupungin arkistonnista vastaavien viranhaltioiden hallinnassa vuoteen 1798 saakka. "Vuodesta 1650 lähtien arkistointia hoidettiin holvin rekisterinpitäjän" "toimistosta". Vuonna 1713 perustettiin pysyvä arkistotoimikunta. Bernin kaupunki ja tasavalta vuosina 1191–1798, saks. "Stadt und Republik Bern", arkistot menivät vasta vuonna 1803 perustettuun Bernin kantoniin ja osittain Aargaun kantoniin ja Vaudin kantoniin. Vuoteen 1891 saakka valtion arkiston hallinto oli kunkin valtion virkailijan vastuulla. Rakennusjohtaja Robert Grimmillä oli ajatus uudesta talosta Länggasselle 1930-luvulla. Vuosina 1939–1940 arkisto siirrettiin nykyiselle paikalle Falkenplatzille. Rakentamisen suunnitteli ja toteutti Walter von Gunten. Vuosina 1984–1986, samaan paikkaan rakennettiin Magdalena Rausserin suunnitelmien pohjalta nelikerroksinen maanalainen kulttuuriperintörakennus.
Suosupi

Suosupi ("Procyon cancrivorus") on puolikarhujen heimoon kuuluva nisäkäslaji. Suosupi elää Etelä-Amerikassa, erityisesti trooppisissa kosteissa metsissä ja mangrovemetsissä. Sen elinikä on noin 14 vuotta, ja yksilöiden paino vaihtelee 2–12 kg välillä. Suosupi on yöeläin, kaikkiruokainen ja se elää yleensä yksinään. Sen ruokalaji koostuu pääasiassa äyriäisistä sekä hedelmistä, hyönteisistä, pienistä matelijoista, sammakkoeläimistä ja pikkunisäkkäistä.
Suosupin elinympäristöt kattavat jokien, metsien ja sademetsien alueita. Suosupi on polygyninen, eli yksi uros parittelee useiden naaraspuolisten kanssa. Suosupipopulaatio on vähenemässä, mutta laji luokitellaan edelleen elinvoimaiseksi.
Suosupi muistuttaa suuresti tunnetuinta serkkuaan pesukarhua ("Procyon lotor"). Yksi sen tunnetuista portugalinkielisistä nimistä on ”paljas käsi”, mikä viittaa siihen, että eläimen käpälät ovat karvattomat. Nimi "Procyon" on peräisin latinasta ja tarkoittaa ”koiran edeltäjää”, kun taas "Cancrivorus" kääntyy muotoon ”rapujen syöjä”.
Suosupia metsästetään pääasiassa sen turkiksen vuoksi, ja se kamppailee myös elinympäristöjen häviämisen kanssa.
Rojé Stona

Rojé Stona (s. 26. helmikuuta 1999) on jamaikalainen kiekonheittäjä. Hän on voittanut olympiakultaa vuonna 2024.
Stona saavutti menestystä nuorten sarjoissa maanosansa mestaruuskilpailuissa. Yleisessä sarjassa hän saavutti vuonna 2022 Jamaikan-mestaruuskilpailuissa hopeaa tuloksella 64,40 ja sijoittui Kansainyhteisön kisoissa kuudenneksi tuloksella 62,15. Vuonna 2023 hän saavutti Jamaikan-mestaruuskilpailuissa hopeaa tuloksella 65,92, mutta saman vuoden MM-kilpailuissa hänen karsintatuloksensa 62,67 ei riittänyt loppukilpailuun. Vuonna 2024 Stona sijoittui Jamaikan-mestaruuskilpailuissa toiseksi tuloksella 65,29. Pariisin olympialaisissa 2024 hän heitti karsinnassa tuloksen 65,32 ja eteni karsinnan kuudenneksi parhaana loppukilpailuun, jossa hän voitti kultaa olympiaennätyksellä 70,00, kolmen senttimetrin erolla Liettuan Mykolas Aleknaan. Stona heitti voittotuloksensa neljännellä heittokierroksella.
Stona heitti yli 60 metriä ensimmäisen kerran vuonna 2019 ja yli 65 metriä vuonna 2022. Huhti-toukokuussa 2023 hän paransi ennätystään kolme kertaa ja päätyi lukemiin 68,64. Vuonna 2024 hän paransi ennätystään huhtikuussa Oklahomassa tulokseen 69,05 ja elokuussa Pariisin olympialaisissa tulokseen 70,00.
Stona on kilpaillut myös kuulantyönnössä, jossa hän ylitti 20 metrin rajan vuonna 2023 ja työnsi maaliskuussa 2024 hallikilpailussa ennätyksekseen 20,48. Vuonna 2023 hän saavutti Jamaikan-mestaruuskilpailuissa hopeaa tuloksella 18,96.
Stona on opiskellut Yhdysvalloissa Clemsonin yliopistossa ja Arkansas’n yliopistossa, ja hän on kilpaillut yliopistojen mestaruuskilpailuissa.
Traves Smikle

Traves Smikle (s. 7. toukokuuta 1992) on jamaikalainen kiekonheittäjä.
Smikle saavutti pronssia alle 18-vuotiaiden maailmanmestaruuskilpailuissa 2009. Yleisessä sarjassa hän on saavuttanut Pan-Amerikan kisoissa hopeaa vuonna 2019 sekä Kansainyhteisön kisoissa hopeaa vuonna 2018 ja pronssia vuonna 2022. NACAC:n mestaruuskilpailuissa hän saavutti hopeaa vuonna 2018 ja voitti kultaa vuonna 2022. Olympialaisissa hän jäi karsintaan Lontoossa 2012 ja Tokiossa 2021 sekä sijoittui kymmenenneksi Pariisissa 2024. MM-kilpailuissa hän sijoittui kahdeksanneksi Lontoossa 2017, 12:nneksi Eugenessa 2022 ja 11:nneksi Budapestissa 2023 sekä jäi karsintaan Dohassa 2019.
Smikle on voittanut Jamaikan-mestaruuden vuosina 2011, 2012, 2019, 2022, 2023 ja 2024. Hän ylitti 60 metrin rajan ensimmäisen kerran vuonna 2012 ja teki Jamaikan-mestaruuskilpailuissa ennätyksekseen 67,12. Seuraavan kerran hän paransi ennätystään tammikuussa 2018, kun hän heitti tuloksen 67,72. Helmikuussa 2023 hän heitti ennätyksensä 68,14.
Smikle sai kahden vuoden kilpailukiellon Jamaikan-mestaruuskilpailuissa 2013 otetun dopingnäytteen tuloksena.
Chilen ralli 2024

Chilen ralli 2024 oli rallin maailmanmestaruussarjan kilpailu kaudella 2024. Kilpailu järjestettiin 26.–29. syyskuuta 2024 ja kilpailun huoltopaikka oli Concepciónissa.
Kilpailijat.
Kilpailuun ilmoittautui 45 autokuntaa. Ilmoittautuneissa oli kymmenen Rally1-autokuntaa, joiden lisäksi mukana oli WRC2- ja WRC3-sarjoissa kilpailevia autokuntia. Latvialainen Mārtiņš Sesks osallistui kilpailuun Rally1-autolla, jossa ei ole hybridiyksikköä.
Syyskuussa kerrottiin, että Sami Pajari ja Enni Mälkönen kilpailevat Toyota Gazoo Racingin Rally1-autolla Chilen rallissa korvaten Takamoto Katsutan ja Aaron Johnstonin.
Erikoiskokeet.
Kilpailussa ajettiin 16 erikoiskoetta, joiden yhteispituus oli . Siirtymiä oli ja kokonaispituus oli .
Harthofin metroasema

Harthof on metroasema Münchenin metron U2-linjalla, se avattiin 20. marraskuuta 1993. Suunnitteluvaiheessa aseman nimi oli "Weyprechtstraße". Aseman suunnitteli arkkitehtitoimisto Obermeyer yhteistyössä Münchenin kaupungin metro-osaston kanssa.
Jääkiekon Suomensarja 1947–1948

Kaudella 1948 Jääkiekon Suomensarjassa pelattiin yhdeksän joukkueen yksinkertainen sarja, jonka kolme parasta nousi SM-sarjaan.
Girlfriend (Michael Jacksonin kappale)

Girlfriend on yhdysvaltalaisen laulaja-lauluntekijä Michael Jacksonin kappale, joka julkaistiin hänen albumillaan "Off the Wall" vuonna 1979. Kappaleen sävelsi ja oli apuna tuottamassa Paul McCartney, tunnettu Beatlesin jäsen. "Girlfriend" julkaistiin myös singlenä vuonna 1980, mutta se oli suunnattu pääasiassa Euroopan ja Uuden-Seelannin markkinoille.
Tausta ja synty
Paul McCartney sävelsi kappaleen alun perin Stevie Wonderille, mutta päätti myöhemmin tarjota kappaletta Michael Jacksonille. McCartney ja Jackson olivat tuohon aikaan aloittamassa yhteistyötään, mikä myöhemmin johti useisiin yhteisprojekteihin, kuten kappaleisiin "The Girl Is Mine" ja "Say Say Say".
Julkaisu ja vastaanotto
"Girlfriend" julkaistiin alun perin "Off the Wall" -albumilla vuonna 1979. Vuotta myöhemmin, vuonna 1980, se julkaistiin singlenä Euroopan ja Uuden-Seelannin markkinoilla. Vaikka kappale ei ollut suuri kaupallinen menestys, se sai positiivisia arvosteluja Jacksonin laulusuorituksesta ja McCartneyn kevyestä pop-sävellyksestä.
Listamenestys
Singlenä julkaistu "Girlfriend" ei saavuttanut suurta kaupallista menestystä ja jäi listojen alemmille sijoille. Sen huomattavin listasijoitus oli Uudessa-Seelannissa, jossa se ylsi sijalle 41. Kappaleen vähäinen menestys johtui osittain siitä, että se julkaistiin vain valikoiduilla markkinoilla, eikä sitä markkinoitu yhtä laajasti kuin muita Jacksonin hittejä.
Paul McCartneyn versio
Ennen Jacksonin version julkaisua Paul McCartney itse äänitti ja julkaisi kappaleen Wings-yhtyeensä albumilla "London Town" vuonna 1978. McCartneyn versio on hieman erilainen, mutta molemmat tulkinnat saivat kiitosta harmonioistaan ja pop-elementeistään.
Kriitikoiden arviot
Kriitikot ovat yleisesti pitäneet kappaletta kevyenä ja viihdyttävänä osana "Off the Wall" -albumia. Se ei ole yhtä tunnettu kuin muut albumin kappaleet, kuten "Don't Stop 'Til You Get Enough” tai "Rock with You", mutta sitä on arvostettu erityisesti osana Jacksonin ja McCartneyn yhteistyön alkua.
Matthew Denny

Matthew Denny (s. 2. kesäkuuta 1996) on australialainen kiekonheittäjä, joka saavutti olympiapronssia vuonna 2024. Hän on kilpaillut kansainvälisellä tasolla myös moukarinheitossa.
Denny voitti alle 18-vuotiaiden maailmanmestaruuskilpailuissa 2013 kultaa kiekonheitossa ja saavutti pronssia moukarinheitossa. Alle 20-vuotiaiden MM-kilpailuissa 2014 hän sijoittui kiekonheitossa neljänneksi. Vuonna 2015 hän saavutti universiadeissa hopeaa. Vuonna 2016 hän jäi Rio de Janeiron olympialaisissa karsintaan.
Denny saavutti Kansainyhteisön kisoissa 2018 hopeaa moukarinheitossa ja sijoittui neljänneksi kiekonheitossa. Vuodesta 2019 lähtien hän on keskittynyt kiekonheittoon. Tuona vuonna hän voitti universiadeissa kultaa ja sijoittui Dohan MM-kilpailuissa kuudenneksi. Tokion olympialaisissa 2021 hän sijoittui neljänneksi silloisella ennätyksellään 67,02 ja hävisi vain viisi senttimetriä pronssimitalisti Lukas Weißhaidingerille.
Vuonna 2022 Denny sijoittui Eugenen MM-kilpailuissa kuudenneksi ja voitti Kansainyhteisön kisoissa kultaa. Budapestin MM-kilpailuissa 2023 hän sijoittui neljänneksi silloisella ennätyksellään 68,24. Nelisen viikkoa myöhemmin hän paransi ennätyksekseen 68,43 ja voitti sillä Eugenessa Timanttiliigan finaalin. Huhtikuussa 2024 Denny paransi Australian-mestaruuskilpailuissa ennätyksekseen 69,35. Pariisin olympialaisissa 2024 hän saavutti pronssia tuloksella 69,31. Syyskuussa 2024 hän paransi ennätyksekseen 69,96.
Huhtikuussa 2025 Denny paransi ennätystään useaan otteeseen Ramonassa, Oklahomassa. Hän heitti 6. huhtikuuta 72,07 metriä ja 10. huhtikuuta 74,25 metriä. Jälkimmäinen tulos jäi vain 10 senttimetriä Mykolas Aleknan maailmanennätyksestä, joka oli heitetty samalla paikkakunnalla vuotta aikaisemmin. 13. huhtikuuta Denny ylitti Aleknan maailmanennätyksen tuloksellaan 74,78 metriä, mutta jäi kilpailussa toiseksi, sillä Alekna paransi samassa kilpailussa maailmanennätyksensä tulokseen 75,56 metriä.
Dennyn ennätyksiä ovat kiekonheitossa Australian-ennätys 74,78 vuodelta 2025 ja moukarinheitossa 74,88 vuodelta 2018.
Adlercreutzin rykmentti

Adlercreutzin rykmentti oli Carl Johan Adlercreutzin mukaan nimetty joukko-osasto Ruotsin armeijassa 1800-luvun alussa. Rykmentti nimettiin 1804, mutta Suomen sodan alkaessa Adlercreutz itse oli jo edennyt urallaan prikaatinkomentajaksi.
Adlercreutzin rykmentti oli yksi neljästä Suomen sodan aikaan Suomessa toimineesta värvätystä jalkaväkirykmentistä. Se oli vuoteen 1804 saakka nimeltään Uusi jääkärirykmentti tai Suomalainen värvätty jalkaväkirykmentti. Se oli 1800-luvun alussa suurin Suomeen sijoitetuista värvätyistä joukko-osastoista; siihen kuului 13 komppaniaa ja noin 2000 miestä.
Viaporin piirityksessä keväällä 1808 Adlercreutzin rykmentti, johon kuului silloin 1825 miestä, osallistui puolustukseen. Tappion jälkeen ruotsalaiset upseerit vangittiin mutta suomalaiset sotilaat päästettiin menemään.
Bronwyn Eagles

Bronwyn Eagles (s. 23. elokuuta 1980) on australialainen moukarinheittäjä, joka saavutti MM-pronssia vuonna 2001.
Eagles sijoittui kahdeksanneksi alle 20-vuotiaiden MM-kilpailuissa 1998. Vuonna 2001 hän heitti Calgaryssa ensimmäisen kerran yli 70 metriä tuloksellaan 70,19 ja saavutti seuraavalla viikolla Edmontonin MM-kilpailuissa pronssia tuloksella 68,87. Melbournessa kilpaillussa GP-finaalissa hän sijoittui toiseksi tuloksella 68,38. Kansainyhteisön kisoissa 2002 hän saavutti hopeaa tuloksella 65,24. Helmikuussa 2003 Eagles heitti Adelaidessa lopulliseksi jääneen ennätyksensä 71,12. Samana vuonna Pariisin MM-kilpailuissa hän jäi karsintaan tuloksella 64,97. Ateenan olympialaisissa 2004 hän heitti tuloksen 64,09 ja jäi sielläkin karsintaan. Vielä vuonna 2010 Eagles voitti Oseanian-mestaruuden tuloksella 62,99 ja sijoittui Kansainyhteisön kisoissa viidenneksi tuloksella 63,43.
Eagles voitti Australian-mestaruuden vuosina 2000, 2001, 2002, 2004, 2005, 2008 ja 2009.
Spantax

Spantax oli espanjalainen vuosina 1959–1988 toiminnassa ollut lentoyhtiö.
Laivasto.
Lähde: 
Onnettomuudet.
Spantax oli osallisena useissa lento-onnettomuuksissa 1970-luvulla. Niistä kolme tapahtui Convair 990 -lentokoneilla. Lisäksi ensimmäinen yhtiön viidestä Douglas DC-10 -konemallista tuhoutui vuonna 1982 lentoonlähdössä Málagasta New Yorkiin. Onnettomuudessa kuoli 50 ihmistä ja luokkaantui 110.
Thomas Gogois

Thomas Gogois (s. 24. kesäkuuta 2000) on ranskalainen kolmiloikkaaja.
Gogois saavutti kolmiloikan pronssia vuoden 2024 EM-kilpailuissa Roomassa. Pariisin olympialaisissa hän karsiutui loppukilpailusta. Sisäratojen EM-kilpailuissa 2025 hän sijoittui neljänneksi, ja samana vuonna ulkoratojen MM-kilpailuissa Tokiossa hän jäi karsintaan. Gogois saavutti alle 23-vuotiaiden EM-pronssia vuoden 2021 kisoissa Tallinnassa. Hänen ennätyksensä on Rooman EM-kilpailuissa 2024 hypätty 17,38 metriä, ja se oli hänen ensimmäinen 17 metrin ylityksensä. Vuonna 2025 hän on hypännyt parhaimmillaan 17,11 metriä sijoittuessaan timanttiliigan Pariisin osakilpailussa kolmanneksi.
Debbie Sosimenko

Deborah Anne "Debbie" Sosimenko (s. 5. huhtikuuta 1974 Sydney) on australialainen moukarinheittäjä.
Sosimenko saavutti universiadeissa 1997 pronssia tuloksella 65.02. Vuonna 1998 hän voitti Kansainyhteisön kisoissa kultaa tuloksella 66,56. Olympialaisissa Sosimenko sijoittui viidenneksi Sydneyssä 2000 ennätyksellään 67,95 mutta karsiutui loppukilpailusta neljä vuotta myöhemmin Ateenassa. MM-kilpailuissa hän sijoittui viidenneksi Sevillassa 1999 tuloksella 65,52.
Sosimenko voitti Australian-mestaruuden vuosina 1996, 1998 ja 1999. Hän ylitti 67 metriä vuosina 1998, 2000 ja 2003 ja pääsi siitä vielä seitsemän senttimetrin päähän viimeisenä aktiivivuonnaan 2004.
Spantaxin lento 275

Spantaxin lento 275 oli Spantaxin liikennöimä reittilento Los Rodeosin lentoasemalta (nyk. Teneriffan pohjoinen lentoasema) Teneriffalta München-Riemin lentoasemalle. Lennolla 3. joulukuuta 1972 käytetty Convair 990 syöksyi maahan pian lentoonlähdön jälkeen. Kaikki 155 matkustajaa ja miehistön jäsentä kuolivat turmassa.
Onnettomuus on pahin konetyypille tapahtunut onnettomuus.
Brooke Krueger-Billett

Brooke Elizabeth Krueger-Billett (o.s. Krueger, s. 9. heinäkuuta 1980 Tailem Bend) on australialainen moukarinheittäjä.
Krueger-Billett saavutti suurimmat kansainväliset menestyksensä Kansainyhteisön kisoissa, joissa hän sijoittui neljänneksi Manchesterissa 2002 tuloksella 63,13 ja voitti kultaa Melbournessa 2006 tuloksella 67,90. Pariisin MM-kilpailuissa 2003 ja Ateenan olympialaisissa 2004 hän jäi karsintaan, kuten myös alle 20-vuotiaiden MM-kilpailuissa 1998.
Krueger-Billett voitti Australian-mestaruuden vuosina 2003 ja 2006. Hän ylitti 70 metrin rajan ainoan kerran helmikuussa 2006, kun hän voitti Australian-mestaruuden tuloksella 70,72.
Karlsplatzin rautatieasema

Karlsplatz on merkittävä Münchenin metron ja S-Bahnin risteysasema Karlsplatzin alapuolella Münchenin keskustassa, sitä palvelevat metrolinjat U4 ja U5 sekä S-Bahn linjat S1, S2, S3, S4, S5, S6 S7 ja S8. Asema avattiin 28. toukokuuta 1972 mutta metroyhteys avattiin vasta 10. maaliskuuta 1984.
Hasenberglin metroasema

Hasenbergl on Münchenin metron asema U2-linjalla, joka avattiin 26. lokakuuta 1996.
Tomas Järvinen

Tomas Mikael Järvinen (s. 21. lokakuuta 2005 Praha, Tšekki) on tšekkiläis-suomalainen yleisurheilija, joka kilpailee pääasiassa kymmenottelussa. Järvinen edustaa Tšekissä TJ Dukla Prahaa ja Suomessa Lahden Ahkeraa. Hänen valmentajinaan toimivat hänen isänsä Mika Järvinen sekä Josef Karas. Kansainvälisissä kilpailuissa Järvinen edustaa Tšekkiä.
Järvinen voitti Tšekin edustajana kultaa kymmenottelussa vuoden 2024 alle 20-vuotiaiden MM-kilpailuissa Limassa. Loppupisteet 8425 jäivät vain kymmenen pistettä ikäluokan ME-tuloksesta, joka on Niklas Kaulin nimissä. Järvinen on kilpaillut myös muun muassa korkeushypyssä, jossa hän saavutti pronssia vuoden 2024 Kalevan kisoissa Vaasassa ja hän hyppäsi 215 cm Jerusalemissa alle 20-vuotiaiden EM-kisoissa vuonna 2023 ollen neljäs. 
Järvinen otteli myös halli 7-ottelussa huippupisteet, 5993 helmikuussa 2024 Prahassa. Tulos on alle 20-vuotiaiden kaikkien aikojen tilaston 4. 
Järvisen valmentajaisä on suomalainen ja äiti tšekkiläinen Kateřina Nekolná.